钦定古今图书集成/明伦汇编/氏族典/第090卷 > 《韩昌黎集》 > 《乌氏庙碑铭》
## 钦定古今图书集成/明伦汇编/氏族典/第090卷 > 《韩昌黎集》 > 《乌氏庙碑铭》

乌氏著于《春秋》，谱于《世本》，列于《姓苑》，在莒者存，在齐
有馀枝鸣，皆为大夫。

〈注〉《左传·昭二十三年》：“莒子庚舆虐而好剑，乌存率国人逐之。”《襄二十四年》：“齐人城郏之岁，其夏，齐乌馀以廪丘奔晋。”《昭二十一年》冬十月，“齐乌枝鸣戍宋。”

“秦有获”，为大官。

《史记》：“秦武王时，力士任鄙、乌获皆为大官。”

乌氏，后魏乌洛侯之裔国邑在汉东二千馀里。贞观初，贡献内属，代为功臣，因官徙地，今为张掖人。

或入外国为君长。唐初，察为左武卫大将军，实张掖
人。其子曰令望，为左领军卫大将军。孙曰蒙，为中郎
将。是生赠尚书讳承玭，字某，乌氏。自苢齐、秦大夫以
来，皆以材力显，及武德以来，始以武功为名将家。